Nii janate Jorioocuru beseta Fasocoa que turuelalajihane jaun,
turuha cue Cana Coaunera Calaohi Jesoso.
(Fasocoa besetate bitohaure Jorioocuru ajelanaala,
nii Teenforo asaae.
Cairichaaerinajaain niha Egipto curaanaane caje jianacoon mitanajaa Cana Coaunera najaan cojoanonaaniha nii Fasocoa besetana jaunte,
nitohaneein Fasocoa beseta cojoanonaa bana Teenforo asaae itataojiain Cana Coaunera coroajeein bajaaure Jorioocuru.)
Nii janate Jerosaleeun nenaa Cana Coaunera rai ita taojiaauruhana jaan loreri inoaesi Teenforo asaae necoretiha neeure Jorioocuru,
itolere baca,
carenero,
serori naaonjoain que.
Nii janate ecu jelai teein ne cachaauru rai coriqui coreeurera.
Niite acaauru coriqui choae laurujua laurujuauruhane jana,
sicho coinori que rajirajinajaain,
nii acaauru rai bacaauru,
carenerocuru,
naaonjoain aina curuataain,
acaauru sitaain,
nii coriqui coreeurera rai coriqui riariae atane choae.
Acaauru coriqui rori raatiin siheitiin,
chujuhecoha nii serori que necoretenaane jana:
“Naain caa serorichuru amaauchera.
Coa caa Ofa Cana Coaunera loreri asaae necoretihachera”,
naain sitanajae Cana Coaunera Calaohi Jesoso.
Nii jaunte,
“Jataain ii loreri beraihanunete ne”,
naain aitosihalu Cana Coaunera Quiricha Inoaesi cuhane nii canacaanuhacha cohajeine jaun,
“Aca caara”,
naain canacaanu suujua cuhane Jesoso coarajiacaanu aina nerelanaa nichaanune.
Nii jaunte sitanajaa Jesosone jaun:
“Chatoanai jana ichaain canacaanu notaareei jana,
esinae Cana Coaunera letononeeine coitucuhacaanune coinata”,
naain Jesoso caje bajaauruha Jorioocurune janate:
“Caa Cana Coaunera loreri chamuhintiin jaohichenena,
nichata janojoeincha cuhane michureeunni nacoaauneeincha”,
naane janate:
“Inasiinte jenachoonca saota jaanacaain ichacuruhalu jetao natiin,
iicha nichata janojoeeincha cuhane michureeita”,
naaure Jorioocuru Jesoso rai.
Rai jaberocohacha quete aite,
nii Cana Coaunera loreri que ujuaiteein.
Nii jaunte nichata janojoeein ichanae Jesoso oo caje.
Nii jaunte nichata janojoeein ichanaane coaracaanune jaun,
inae jauriaa aitosihane jaun,
canacaanu suujua neeoritohane jaun,
nii aitoha Jesosone esenetaacaanu,
Cana Coaunera Quiricha Inoaesi cuhane aitohane jaun.
Fasocoa bana cuu Jerosaleeun neein,
bacosacuru,
maosacuru,
urichosae,
naaojoanunri rautaane coaraainte,
Cana Coaunera Calaohi Jesoso esenetaacoaaure arajiin cachaauru.
Nete,
“Naaojoaainte chuhisi,
esinae rauhijiriin quesenetacurureeincha”,
naene Jesoso,
acaauru suujua coitucuhane jaun.
“Naaonjoaauruha caa cachaaurura”,
naain biha chuneine que airijiin,
cacha suujua coitucuhane jaun,
saneein esenetanajaene Cana Coaunera Calaohi Jesoso.